CELEX: 62014CN0161
Language: ro
Date: 2014-04-04 00:00:00
Title: Cauza C-161/14: Acțiune introdusă la 4 aprilie 2014 – Comisia Europeană/Regatul Unit al Marii Britanii și Irlandei de Nord

7.7.2014   
            
            
               RO
            
            
               Jurnalul Oficial al Uniunii Europene
            
            
               C 212/14
            
         Acțiune introdusă la 4 aprilie 2014 – Comisia Europeană/Regatul Unit al Marii Britanii și Irlandei de Nord
   (Cauza C-161/14)
   2014/C 212/14
   Limba de procedură: engleza
   
      Părțile
   
   
      Reclamantă: Comisia Europeană (reprezentanți: C. Soulay, M. Clausen, agenți)
   
      Pârât: Regatul Unit al Marii Britanii și Irlandei de Nord
   
      Concluziile reclamantei
   
   
               —
            
            
               Constatarea faptului că Regatul Unit al Marii Britanii și Irlandei de Nord nu și-a îndeplinit obligațiile care îi revin în temeiul articolului 98, coroborat cu dispozițiile anexei III din Directiva TVA (1):
               
                           —
                        
                        
                           prin aceea că a aplicat o cotă redusă de TVA pentru prestarea de servicii de instalare a „materialelor care permit economisirea energiei” și livrarea de „materiale care permit economisirea energiei” de către o persoană care instalează astfel de materiale în imobile rezidențiale, în măsura în care aceste prestații nu pot fi considerate servicii de „livrare, construire, renovare și transformare a locuințelor, ca parte a politicii sociale” în sensul categoriei 10 din anexa III la Directiva TVA;
                        
                     
                           —
                        
                        
                           prin aceea că a aplicat o cotă redusă de TVA pentru prestarea de servicii de instalare a „materialelor care permit economisirea energiei” și livrarea de „materiale care permit economisirea energiei” de către o persoană care instalează astfel de materiale în imobile rezidențiale, în măsura în care aceste prestații nu intră în sfera noțiunii de renovare și reparare a locuințelor private, în sensul categoriei 10a din anexa III la Directiva TVA;
                        
                     
                           —
                        
                        
                           prin aceea că a aplicat o cotă redusă de TVA pentru prestarea de servicii de instalare a „materialelor care permit economisirea energiei” și livrarea de „materialele care permit economisirea energiei” de către o persoană care instalează astfel de materiale în imobile rezidențiale, în măsura în care aceste prestații, chiar dacă intră în sfera noțiunii de renovare și reparare a locuințelor private, în sensul categoriei 10a din anexa III la Directiva TVA, includ materiale care reprezintă o parte semnificativă a valorii serviciului prestat.
                        
                     
         
               —
            
            
               obligarea Regatului Unit al Marii Britanii și Irlandei de Nord la plata cheltuielilor de judecată.
            
         
      Motivele și principalele argumente
   
   Potrivit articolului 96 din Directiva TVA, cota standard a TVA-ului, care este fixată de fiecare stat membru și care nu poate fi mai mică de 15 %, se aplică pentru toate livrările de bunuri și pentru prestările de servicii. O altă cotă decât cota standard se poate aplica numai dacă este permisă de alte dispoziții ale directivei. Articolul 98 prevede că statele membre pot aplica fie una, fie două cote reduse pentru livrările de bunuri sau prestările de servicii din categoriile prevăzute în anexa III la directivă.
   Comisia consideră că regimul cotei reduse aplicat pentru livrarea de materiale care permit economisirea energiei și instalarea acestora, prevăzut de Legea privind TVA-ul 1994 articolul 29A, astfel cum este precizat în anexa 7A la această lege, depășește posibilitățile oferite statelor membre prin categoriile 10 și 10a din anexa III la Directiva TVA, care privesc „livrarea, construirea, renovarea și transformarea locuințelor, ca parte a politicii sociale” și, respectiv, „renovarea și repararea locuințelor private, cu excepția materialelor care reprezintă o parte semnificativă a valorii serviciului prestat”.
   Regimul cotei reduse de TVA aplicate de Regatul Unit, astfel cum este prezentată în anexa 7a partea a doua capitolul 2 la Legea privind TVA-ul 1994, nu se raportează în mod direct la materia locuințelor ca parte a politicii sociale, astfel încât depășește domeniul de aplicare al categoriei 10 din anexa III la Directiva TVA.
   Anexa 7a partea a doua capitolul 2 la Legea privind TVA-ul 1994, care prevede aplicarea unei cote reduse de TVA pentru serviciile de livrare, construire, renovare și transformare a locuințelor, fără a avea în vedere proporția pe care valoarea materialelor o reprezintă din valoarea totală a serviciului prestat, depășește cerința impusă la categoria 10a din anexa III la Directiva TVA, și anume aceea că se poate aplica o cotă redusă de TVA numai pentru renovarea și repararea locuințelor private, cu excepția materialelor care reprezintă o parte semnificativă a valorii serviciului prestat.
   
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 9/vol. 3, p. 7)